钦定古今图书集成/明伦汇编/氏族典/第293卷 > 《廖用贤尚友录》 > 方暹
## 钦定古今图书集成/明伦汇编/氏族典/第293卷 > 《廖用贤尚友录》 > 方暹

按《万姓统谱》：暹字明甫，平江人。初师李弘斋、黄勉斋，
与饶伯舆、张元简、赵思恕皆同门友。元简，九江人。尝
遗书云：“伯舆明理而远于事，明甫见事而中于理，吾
尝以斯道望伯舆，而以斯世望明甫也。”淳祐间，朝廷
诏诸帅臣举节行才识之士，时孟珙帅荆湖，董槐帅
湖南，皆以暹应诏。明年，特旨免文解一次，暹辞不受。
珙复奏：“既不录以官，宜赐以处士名，以示国家优礼
贤才之意。”疏入未报而暹卒。学者称为连云先生。